**Tlačová správa**

 V Piešťanoch, 11. decembra 2024

**Vianočný BazART spája dizajn a špičkové umenie na pomoc pre zdravotne znevýhodnené deti a dospelých**

Dvanásty ročník tradičnej vianočnej výstavy BazART v galérii moderného umenia Magna Gallery v Piešťanoch prináša nielen dizajnové autorské darčeky, ale aj výtvarné diela zo súkromnej zbierky [Charitatívneho aukčného salóna](https://aukcia.appa.sk/o-projekte/), ktorý už 14 rokov organizuje [Asociácia pomoci APPA](https://appa.sk/o-nas/). Kúpou týchto diel podporíte zlepšenie kvality života ľudí so zdravotným znevýhodnením.

**Kúp si dielo a pomôž!**

Vianočný čas je ideálny na obdarovanie svojich blízkych originálnym umeleckým dielom, ktoré nielenže poteší, ale aj pomôže tým, ktorí to najviac potrebujú. Celý výťažok z predaja obrazov poputuje na účet Asociácie pomoci APPA, v ktorej Klube je dnes združených viac ako 1200 rodín so špeciálnymi potrebami z celého Slovenska. *„Projekt KÚP SI DIELO A POMÔŽ a spolupráca s APPA je pre nás v galérii Magna vianočným darčekom. Snúbi sa v ňom umenie, charita, profesionalita, ľudskosť, spoľahlivosť, dôvera a radosť,“* povedala Dagmar Ondková, riaditeľka Magna Gallery.

Medzi vystavenými dielami sú obrazy od slovenských autorov Tero Abbafy, Denisy Slavkovskej, Adama Šakového, Andrey Bartošovej, Samuela Pauča, Kristíny Mésároš a Petra Kľúčika.

Tradičný Vianočný BazArt 2024 trvá do 31. januára 2025. Predajná výstava je otvorená od utorka do piatka v čase od 13:00 do 18:00 hod. a v sobotu v čase od 09:30 do 12:30 hod..

Viac informácií o BazARTe 2024 nájdete na [stránke](https://www.magnagallery.sk/viannocny-bazart-2024/) Magna Gallery.

**Kontakt:** Mgr. Katarína Beňová, copywriter, +421918432878, benova@appa.sk